David Fiegen

Den David Fiegen, gebuer den 3. September 1984 zu Esch-Uelzecht, ass e fréiere lëtzebuergesche Liichtathleet vum C.A. Fola. Als Mëttelstreckeleefer ass hien haaptsächlech d'800 Meter gelaf; méi rar d'1000 an d'1500 Meter.

Dem David Fiegen säi gréissten Erfolleg ass den Titel vum Vize-Europameeschter 2006 zu Göteborg am 800-Meter-Laf, hannert dem Hollänner Bram Som. Nom Josy Barthel senger Goldmedail iwwer 1500 m 54 Joer virdrun op den Olympesche Spiller zu Helsinki ass dat déi bescht Leeschtung vun engem Lëtzebuerger Liichtathleet. Et ass och déi éischt a bis haut eenzeg Medail fir Lëtzebuerg bei Liichtathleetik-Europameeschterschaften. Trotzdeem gouf den David Fiegen 2006 net Lëtzebuerger Sportler vum Joer; dat gouf de Fränk Schleck, deen dat Joer d'Amstel Gold Race gewonnen huet. 
 Säi Palmarès 
2005/2006 (mat 21 Joer)
 Sëlwermedail op den 800 m (1:46,59) bei der Liichtathleetik-EM zu Göteborg (Schweden)
 Lëtzebuerger Rekord op 800 m an 1:44,81 Minutten, gelaf beim Meeting Weltklasse Zürich
 Lëtzebuerger Rekord op 1000 m an 2:17,51 Minutten
 Lëtzebuerger Rekord an der 3 x 1000 Meter-Staffel a 7:17,33 - zesumme mam Jimmy Keiffer a Mike Schumacher
2004/2005 (mat 20 Joer)
 Participatioun bei den Olympesche Spiller zu Athen
 Lëtzebuerger Rekord op den 800 m an 1:45,63 Minutten
 Participatioun bei den "World Indoor Championships" zu Budapest (Ungarn)
 Lëtzebuerger Rekord op 1000 m (indoor) an 2:22,12 Minutten
 2002/2003 (mat 19 Joer)
 Goldmedail op de "Jeux des Petits Etats" zu Malta
 Sëlwermedail um "Europäesche Championnat vun de Junioren" zu Tampere (Finnland)
 Participatioun bei de World Championships zu Paräis
 2001/2002 (mat 18 Joer)
 Finalist bei den "European Indoor Championships" zu Wien
 Lëtzebuerger Rekord op 800 m (indoor)
 Bronzemedail op den "World Junior Championships" zu Kingston, Jamaika
 Lëtzebuerger Rekord op den 800 m an 1000 m
 Beschte Sportler vum Joer

 Kuckt och 

 Um Spaweck 
Dem David Fiegen seng Websäit
 Säit vum däitsche Liichtathleeteverband mat der Bewäertung iwwer d'Leeschtunge vum David Fiegen

Kategorie:Lëtzebuergesch Sportler vum Joer
Kategorie:Lëtzebuergesch Olympionicken
Kategorie:Lëtzebuergesch Leefer
Kategorie:Gebuer 1984
Kategorie:Section sports d'élite de l'armée